stanford-oval/wikipedia huggingface dataset:
מאכער
פעילות פלילית

למרות היקף התופעה, רק אחוז קטן מהפעילות מגיע לחקירות משטרתיות משום שגם כאשר מדובר בפעילות פלילית רוב המקרים אינם זוכים לחשיפה, בעיקר בשל האינטרס המשותף של כל הצדדים להמשך פעילותם. להלן מקרים בולטים שנחקרו משנת 1998:
בשנת 1998 השתלטו מאכערים בעלי קשרים במשרד הפנים על חלק ניכר מתחום הבאת העובדים הזרים לישראל וגבו אלפי דולרים מכל עובד תמורת ויזה חוקית או מזויפת. כמו כן נחשפה באותה שנה חבורת מאכערים שעבדה במשטרת ישראל וקיבלו שוחד תמורת הטבות שונות כגון ביטול עבירות תנועה והמתקת עונשים.
בשנת 1999 נחשפה בתוכנית "עובדה" קבוצת מאכערים שפעלו במכונים לבדיקות רכב, והעבירו תמורת טובות הנאה מבחני רישוי למכוניות לא תקינות. המכונים "מ-מ" ו"מכון הדרום" נסגרו לתקופה זמנית.
בשנת 2000 חשף העיתון "הארץ" פעילות רחבה של מאכערים בחצרות מקובלים שפעלו כדי לקצר את דרכם של הבאים לקבל ברכה מהמקובל, תמורת תשלום ממוצע של 800 ש"ח.
בשנת 2003 הקטין הביטוח הלאומי חוב של בנק הפועלים, שתפח ל-86 מיליון שקל, ל-20 מיליון שקל הודות לפעילות מאכערים מטעם הבנק.
בשנת 2014 בפרשת הולילנד הורשעו שורת אנשי עסקים ואנשי ממשלה בכירים בקבלת כספים ממאכערים כדי לקדם מיזמי בנייה. גזר הדין דן את הנאשמים לעונשים חמורים, בהם שנה וחצי מאסר בפועל לראש הממשלה לשעבר, אהוד אולמרט.
מושגים דומים בתרבויות אחרות

בברית המועצות – טוֹלקַאץ' (Толкач) (אנ'), בּלָאט (блат) (אנ')
באיטליה – רָקוֹמַנדָציוֹנֶה (Raccomandazione)
ראו גם

שדלנות
דרייבר (מקצוע)
לקריאה נוספת

ירון זליכה, שינוי בהרגלי הצריכה; עורך: דן שביט, פרק 4: "חוסר היעילות של הסקטור הציבורי", תל אביב: הקיבוץ המאוחד; הקריה האקדמית אונו, 2011, עמ' 71–116. (גרסה מקוונת של הספר (לבעלי הרשאה), באתר "כותר")
הערות שוליים

↑  אלכסנדר הרכבי, יידיש-ענגלישער ווערטערבוך, ניו יארק: היברו פאבלישינג קאמפאני, תרפ"ח.
↑  ישעיהו צאנין, מלון יידיש-עברי שלם, תל אביב, הוצאה לאור ע"ש ה. לייוויק: על ידי אגודת סופרי ועיתונאי יידיש בישראל, תשמ"ב 1982
↑  רוביק רוזנטל, הזירה הלשונית: מי אמר שצהלית היא שפה גברית?, באתר nrg‏, 1 בנובמבר 2013
↑  ספר שמואל ב', פרק ה'
↑  "macher," in: Payson R. Stevens, Charles M. Levine, Sol Steinmetz, Meshuggenary: Celebrating the World of Yiddish ,New York: Simon & Schuster, 2002, p. 28. המילה במשמעויות אלה קיימת החל ב-1928 גם באנגלית יהודית ("macher," in: John Simpson and John Ayto (eds.), The Oxford Dictionary of Modern Slang, 2nd ed., Oxford: Oxford University Press, 2010, p. 169; macher, Oxford Dictionary.
↑  מיכל מרגלית, המושכים בחוטים: הרמזור של המאכערים, באתר ynet, 1 באפריל 2014.
↑  עמית סגל, ‏פרשנות: אולמרט היה מנהל מחפיר וכושל, גם אם ייצא זכאי, באתר ‏מאקו‏, 18 בפברואר 2014
↑  משה גורלי, דני דנקנר מעיד במשפט הולילנד: "עבדתי עם לא מעט מאעכרים", באתר כלכליסט, 22 באוקטובר 2013
↑  תופעת ה"מאכערים" בשירות הציבורי, דוח שנתי 57ב לשנת 2006, באתר מבקר המדינה.
↑  "מאכערים" ובירוקרטיה במשרד הרישוי בחולון, דבר, 23 בדצמבר 1979
↑  התמודדות עם תופעת ה"מאכערים" בשירות הציבורי, דו"ח שנתי 57ב' של מבקר המדינה - הגשת דו"ח הצוות שמונה לפי החלטת הממשלה מס' 1572(בק16) מיום 4.2007 12, באתר משרד ראש הממשלה
↑  [www.pmo.gov.il/bikorethamedina/files/maakavim59b.doc דו"ח מעקב החלטות ועדת שרים לענייני ביקורת המדינה דוח מעקב אחר תיקון ליקויים וביצוע], 13 באוקטובר 2009
↑  בג"ץ 1/49 בז'רנו ואחרים נגד שר המשטרה ואחרים, פ"ד(ב) 1949) 80)
↑  נעמה כהן פרידמן, השופט נגד השיטה: "מאכער - שוחד", באתר ynet, 31 במרץ 2014.
↑  ע"פ 4456/14 אביגדור קלנר נ' מדינת ישראל, ניתן ב־29 בדצמבר 2015
↑  בערעור על פסק דין זה לבית המשפט העליון הוקדש מקום נרחב לפעילותו של המאכער.
↑  תאודור ד' ויינשל "איך לשנות את המינהל הממשלתי בישראל", מאמר ראשון: המבנה החברתי-תרבותי בישראל) נתיבי ארגון ומינהל 27, יוני 1975, עמ' 132–131
↑  עפ 1877/99 מדינת ישראל נגד חיים בן עטר, ניתן ב-6 בספטמבר 1999.
↑  ורד לוביץ' ואפרת וייס, חשד: בכירים בבנק הפועלים שיחדו את ביטוח לאומי, באתר ynet, 6 בנובמבר 2003
מטאמרים (צבע)

אילוסטרציה של מטאמריזם של צבע: בעמודה 1 הכדור מואר על ידי מקור אור מונוכרומטי Y. הכפלת הספקטרום בעקומות התגובה של תאי החרוט (גרף אמצעי) מניבה את התגובה של כל אחד מהתאים הרגישים לאור בעין האנושית (שני הגרפים התחתונים). בעמודה 2 מודגם מטאמריזם על ידי הארה בשילוב של שלושה לדים שספקטרום הפליטה שלהם באדום, ירוק וכחול מובא בגרף העליון (R,G,B), ולמרות התאורה המאד שונה, מכפלת הספקטרומים היא זהה ותפיסת הצבע בשני המקרים תהייה זהה, כפי שרואים בשני הגרפים התחתונים.
מטאמריות בקולורימטריה היא מצב בו התפלגויות ספקטראליות שונות נתפסות על ידי העין האנושית כמתארות את אותו צבע. צבעים התואמים בדרך זו נקראים מטאמרים.
התפלגות ספקטרלית מתארת את החלק היחסי של האור הנפלט (או משודר או מוחזר) על ידי דגימת צבע בכל אורך גל בתחום הנראה. היא מגדירה את מלוא המידע על האור המגיע מהמדגם. לעומת זאת, העין האנושית מכילה רק שלושה קולטני צבע (שלושה סוגים של תאי חרוט), מכאן שכל קשת הצבעים מצטמצמת לשלוש מדידות חושיות, הנקראות ערכי הטריסטימולוס. מטאמריות מתרחשת מכיוון שכל סוג של חרוט מגיב לסכום האנרגיה המצטברת מטווח רחב של אורכי גל, כך ששילובים שונים של אור בכל אורכי הגל יכולים לייצר תגובות קולטן שוות ערך ולכן ליצור את אותם ערכי טריסטימולוס, את אותה תחושת צבע.
דוגמה למטאמריזם (או ליתר דיוק, למטאמריות מוארת) היא זוג גרביים שנראות שתיהן שחורות בתאורה מסוימת אבל בתאורה אחרת, אחת נראית שחורה והשנייה נראית בצבע כחול-כהה.
מקורות למטאמריזם

התאמות מטאמריות הן נפוצות למדי, במיוחד בצבעים כמעט נייטרליים (אפורים או לבנים) או צבעים כהים. ככל שהצבעים הופכים בהירים יותר או רוויים יותר, טווח ההתאמות המטאמריות האפשריות (שילובים שונים של אורכי גל) מצטמצם.
התאמות מטאמריות בין שני מקורות אור מספקות את הבסיס הטריכרומטי של קולורימטריה. הבסיס לכמעט כל תהליכי יצור המסחריים של תמונות צבע (כגון צילום, טלוויזיה, הדפסה והדמיה דיגיטלית) הוא היכולת לבצע התאמות צבע מטאמריות.
ביצוע התאמות מטאמריות של חומרים מחזירי אור היא מורכבת יותר. תפיסת הצבע בהחזרת אור נקבעת על ידי מכפלת עקומת ההחזר הספקטרלית של החומר בעקומת הפליטה הספקטרלית של מקור האור המאיר עליו. כתוצאה מכך, צבע המשטחים תלוי במקור האור המשמש להארתם.
מטאמרים נצפים לעיתים קרובות בנוזלים, בבדים ובניירות מסוגים שונים, ובשימוש בפיגמנטים שונים. כאשר ספקטרומי ההחזרה של שתי דגימות חוצים זה את זה שלוש פעמים או יותר, דגימות אלו הן זוג מטאמרי, תמיד נמצא מקור אור עבורו העין האנושית תקלוט את שתי הדגימות כבעלות צבעים שונים ומקור אור עבורו הצבעים יראו זהים.
כשל מטאמרי

המונח כשל מטאמרי מאיר (illuminant metameric failure) או מטאמריות מוארת (illuminant metamerism) משמש לעיתים לתיאור מצבים שבהם שתי דגימות תואמות בצבען כאשר צופים בהן תחת מקור אור אחד ואינן תואמות תחת מקור אחר. רוב סוגי נורות הפלואורסצנט מייצרים עקומת פליטה ספקטרלית שאינה חלקה (בעלת "קוצים"), כך ששני חומרים תחת אור פלואורסצנטי עלולים שלא להתאים בצבעם, אף על פי שהם מתאימים מטאמרית למקור אור בעל עקומת פליטה חלקה כמו נורת ליבון. הדפסת הזרקת דיו רגישה במיוחד, ולכן מקובל לשפוט את איכות הצבע של הדפסות הזרקת דיו תחת תאורה סטנדרטית בטמפרטורת צבע של 5000°K.
בדרך כלל, תכונות חומר כגון שקיפות, ברק או מרקם פני השטח אינן נלקחות בחשבון בהתאמת צבעים. עם זאת, כשל מטאמרי גאומטרי או מטאמריות גאומטרית (geometric metameric failure or geometric metamerism) יכולים להתרחש כאשר שתי דגימות תואמות כאשר שמסתכלים עליהן מזווית אחת, אך לא מזווית אחרת. דוגמה נפוצה היא וריאציות הצבע המופיעות בגימורים של מכוניות בגוון מטאלי או דמוי פנינה. דוגמה נוספת היא נייר בעל צבע "מתכתי" כמו למשל Kodak Endura Metallic, Fujicolor Crystal Archive Digital Pearl.
כשל מטאמרי של צופה או מטאמריות צופה (observer metameric failure or observer metamerism) יכולים להתרחש בגלל הבדלים בראיית הצבעים בין צופים שונים. המקור השכיח לכשל מטאמרי של הצופה הוא עיוורון צבעים, אך הוא יכול להתרחש גם בקרב צופים "רגילים". זאת כיוון שהכמות היחסית של תאי חרוט הרגישים לצבעים השונים, פרופיל הרגישות לאור בכל סוג של תא חרוט וכמות ההצהבה בעדשת העין ובפיגמנט המקולרי של העין שונה מאדם אחד למשנהו. דבר זה משנה את התרומה היחסית של אורכי גל שונים לתפיסת הצבע של כל צופה. כתוצאה מכך, שני מקורות אור (או שתי דגימות) ששונים מבחינה ספקטרלית עשויים לייצר התאמת צבע עבור צופה אחד, אך לא עבור צופה שני.
כשל מטאמרי של גודל שדה או מטאמריזם בגודל שדה (field-size metameric failure or field-size metamerism) מתרחש מכיוון שהכמות היחסית של שלושת סוגי תאי החרוט ברשתית משתנה ממרכז שדה הראייה לפריפריה, כך שצבעים שמתאימים כאשר רואים אותם כאזורים קטנים מאוד במרכז שדה הראיה עשויים להראות שונים בציבעם כשהם מוצגים כשטחי צבע גדולים. ביישומים תעשייתיים רבים, נעשה שימוש בהתאמות צבע בשדה ראייה גדול כדי להגדיר סובלנות צבע (color tolerances).
לבסוף, מטאמריות מכשירים (device metamerism) מופיעה עקב חוסר העקביות של קולורימטרים. קולורימטרים מורכבים משילוב של מטריצה של תאי חיישן וממסננים אופטיים, המציגים שונות בלתי נמנעת בתכונותיהם. בנוסף, מכשירים שנבנו על ידי יצרנים שונים יכולים להיות שונים במבנה שלהם ולכן בערכי המדידה.
ההבדל בהרכבים הספקטרליים של שתי דגימות צבע מכונה לעיתים קרובות מידת המטאמריות. הרגישות של התאמה מטאמרית לשינוי באלמנטים הספקטרליים היוצרים את הצבעים תלויה במידת המטאמריות. שתי דגימות בעלות מידה גבוהה של מטאמריות עשויות להיות רגישות מאוד לכל שינוי בתאורה, בהרכב החומר, בצופה, בשדה הראייה וכו'.
המילה מטאמריות משמשת לעיתים קרובות לציון כשל מטאמרי ולא לציון מידת ההתאמה, או משמשת לתיאור מצב שבו התאמה מטאמרית מתדרדרת בקלות על ידי שינוי קל בתנאים, כגון שינוי בתנאי התאורה.
מדידת מטאמריות

המדד הידוע ביותר של מטאמריות הוא אינדקס עיבוד הצבעים (אנ'), שהוא פונקציה ליניארית של המרחק האוקלידי הממוצע בין וקטורי ההחזרה הספקטראלית של הדגימה לבין הערך במרחב הצבעים של CIE 1964. מדד חדש יותר, שמשמש עבור סימולטורים של אור יום, הוא MI, הנקרא גם מדד המטאמריות של CIE. מדד MI נגזר מחישוב הפרש הצבעים הממוצע של שמונה מטאמרים (חמישה בספקטרום הנראה ושלושה בתחום האולטרה סגול) במערכת הצבע של CIELAB או CIELUV. ההבדל הבולט בין CRI ל-MI הוא מרחב הצבעים המשמש לחישוב הפרש הצבע, זה המשמש ב-CRI מיושן ונחשב לא אחיד מבחינה תפיסת הצבע.
במקרים בהם מעוניינים רק בחלק מהספקטרום, ניתן לפרק את MI ל-MIvis ו-MIUV. ניתן לפרש את התוצאה המספרית על ידי עיגול לאחת מחמש קטגוריות אותיות:
| קטגוריה | MI (CIELAB) | MI (CIELUV) |
| --- | --- | --- |
| A | < 0.25 | < 0.32 |
| B | 0.25–0.5 | 0.32–0.65 |
| C | 0.5–1.0 | 0.65–1.3 |
| D | 1.0–2.0 | 1.3–2.6 |
| E | > 2.0 | > 2.6 |
הערות שוליים

1 2  Bruce Wright, What is Metamerism? | X-Rite Blog, X-Rite, אתר של חברה העוסקת במדידת צבע מדויקת, ‏2 במאי 2016 (באנגלית)
↑  G.A., Klein (2004). Farbenphysik für industrielle Anwendungen. Springer.
↑  "CIE Publication 15". אורכב מ-המקור ב-2008-02-13. נבדק ב-2008-01-19.
↑  CIE Standards for assessing quality of light sources (אורכב 12.01.2011 בארכיון Wayback Machine), J Schanda, Veszprém University, Department for Image Processing and Neurocomputing, Hungary
דוגמה למדידת צבע במרחב הצבעים של CIE 1960 UCS
מייקל פינלי

| --- | --- |

 לידה:  6 במרץ 1973 (בן 51) מלרוז פארק שבאילינוי
 עמדה:  קלע, סמול פורוורד
 גובה:  2.01 מטר
 מספר:  4
 מכללה:  אוניברסיטת ויסקונסין–מדיסון
 דראפט:  בחירה מספר 21, 1995 פיניקס סאנס
 קבוצות כשחקן
 1995–1996   1996–2005   2005–2010   2010:  פיניקס סאנס   דאלאס מאבריקס   סן אנטוניו ספרס   בוסטון סלטיקס
 הישגים כשחקן
 זכייה באליפות ה-NBA‏ (2007)   2 בחירות למשחק האולסטאר (2000, 2001)   חמישיית הרוקיז (1996)
מייקל הווארד פינלי (באנגלית: Michael Howard Finley; נולד ב-6 במרץ 1973) הוא כדורסלן עבר אמריקאי ששיחק בעמדות הקלע והסמול פורוורד. בעבר שיחק בסן אנטוניו ספרס עמה זכה באליפות NBA אחת, בפיניקס סאנס ובדאלאס מאבריקס, וכן היה חבר בסגל נבחרת ארצות הברית.
קריירה

פינלי החל את הקריירה שלו בקבוצת הכדורסל של אוניברסיטת ויסקונסין–מדיסון. הוא סיים את קריירת המכללות שלו בתור הקלע המוביל בכל הזמנים של ויסקונסין, והחזיק בשיא זה במשך 11 שנים, עד שנשבר על ידי אלאנדו טאקר ב-2007. פינלי נבחר במקום ה-21 על ידי פיניקס סאנס בדראפט ה-NBA של 1995.
בעונתו הראשונה ב-NBA עם פיניקס סאנס, עונת 1995/1996, הציג פינלי יכולת מרשימה עם ממוצעים של 15 נקודות, 4.6 ריבאונדים ו-3.5 אסיסטים למשחק, והפך לרוקי השלישי בלבד בתולדות פיניקס שקולע מעל 1,000 נקודות. במהלך העונה השתתף כרוקי בתחרות ההטבעות באירוע האולסטאר וסיים במקום השני אחרי ברנט בארי. בסיום העונה נבחר לחמישיית הרוקיז של העונה, וסיים שלישי בבחירת רוקי השנה בליגה. על אף רמת המשחק הטובה שלו, הוא הועבר לדאלאס מאבריקס בדצמבר 1996.
בעונתו הראשונה בדאלאס, הוביל פינלי את הקבוצה בקליעות, באסיסטים ובחטיפות והשתתף פעם נוספת בתחרות ההטבעות באולסטאר. יחד עם סטיב נאש והפורוורד דירק נוביצקי, היה פינלי חלק חשוב בשיטת המשחק הייחודית של דאלאס שכונתה "ראן אנד גאן", והשילוב בין שחקנים אלו זכה לכינוי "שלושת הגדולים". בשנים 2000 ו-2001 נבחר פינלי לייצג את האזור המערבי במשחק האולסטאר של ה-NBA. בסיום עונת 2001/2002 של ה-NBA, נכלל פינלי בסגל נבחרת ארצות הברית לאליפות העולם, אך היה שותף לכשלונה והדחתה ברבע הגמר.
ככל שהלך והתבגר בגיל, ובמקביל לפריצתו הגדולה של דירק נוביצקי, החל פינלי לשמש יותר ויותר בתפקיד משני בקבוצה. הוא המשיך להפגין יכולת טובה במדי דאלאס והתמחה ברגעים חשובים של המשחקים, אך לא הצליח לזכות עם הקבוצה באף אליפות. בשנת 2005 שוחרר פינלי מדאלאס בשל סיבות כלכליות.
בעונת 2005/2006, לאחר עזיבתו את דאלאס, עבר פינלי לסן אנטוניו ספרס - קבוצה אחרת ממדינת טקסס. בתחילת דרכו בסן אנטוניו הוא היה מחליף למאנו ג'ינובילי; הוא שימש בעיקר לתפקידים מוגדרים בקבוצה, ופיתח את יכולת הקליעה שלו ממרחק מהסל. בעונתו הראשונה, הודחה סן אנטוניו ממשחקי הפלייאוף בסיבוב השני על ידי דאלאס מאבריקס, קבוצתו הקודמת.
במשחק במסגרת סדרת הסיבוב הראשון בפלייאוף של עונת 2006/2007, מול דנוור נאגטס, השיג פינלי את שיא קליעת השלשות למשחק אחד בפלייאוף בתולדות סן אנטוניו, לאחר שקלע 8 מ-9 ניסיונותיו ושבר את השיא הקודם, שהיה שייך לברוס בואן. הוא סייע לסן אנטוניו להמשיך עד לסדרת הגמר מול קליבלנד קאבלירס, ושם לנצח בתוצאה 0–4 ולזכות באליפות ה-NBA. הייתה זו האליפות הראשונה בקריירה של פינלי.
בעונת 2008/2009 פתח פינלי בקביעות בחמישיית סן אנטוניו, בעיקר בשל פציעתו הארוכה של ג'ינובילי. עם זאת, הוא החמיץ את מרביתה של העונה הבאה בשל פציעה ממנה סבל, ולאחר חזרתו לא נמצא לו מקום בקבוצה בעקבות התבססותם של ג'ינובילי ושל ריצ'רד ג'פרסון. הוא שוחרר מסן אנטוניו בפברואר 2010, ובחודש מרץ הצטרף לקבוצת בוסטון סלטיקס, חתם על חוזה עד לסיום העונה ובתום העונה פרש.
מיתוג מעסיק

מיתוג מעסיק הוא מיתוג ושיווק חווית העבודה במקום עבודה ואת הארגון כמעסיק. הוא מתאר את המוניטין של המעסיק בפני עובדיו, או עובדים פוטנציאליים, כמקום עבודה ואת הצעת הערך של המעסיק לעובדיו. זאת בניגוד למיתוג העסקי או המוצר שמיועד לקהל הלקוחות של הארגון.
המונח נכנס לשימוש לראשונה בשנות ה-90 של המאה ה-20 ובהדרגה אומץ בתחומי הניהול וניהול משאבי אנוש. מיתוג המעסיק משמש את הארגון לטובת ניהול כישרונות וניהול משאבי אנוש לרבות גיוס עובדים חדשים לארגון, שימור עובדים ומיתוג פנים ארגוני. מיתוג מעסיק גם משמש את הארגון להצגתו מול בעלי עניין שונים בחברה - בעלי מניות, לקוחות וספקים וכדי להראות את מערכת היחסים של הארגון עם עובדיו.
מקור המונח

המונח "מיתוג מעסיק" הוצג לראשונה בנאום בכנס ב-1990 של סיימון בארו, יו"ר "אנשים בעסקים", וטים אמבלר, חוקר בבית הספר לכלכלה של לונדון. ב-1996 פרסמו השניים מאמר ב-Journal of Brand Management, בו לראשונה ניסו להחיל כלים וטכניקות מעולם המיתוג לתחום ניהול משאבי אנוש. השניים הגדירו את מיתוג המעסיק כ"חבילת ההטבות הפונקציונליות, הכלכליות והפסיכולוגיות שמעסיק מספק ומוכרות על ידי הארגון המעסיק".
השימוש במונח התרחב ובסקר שנערך ב-2001 בין חברות בצפון באמריקה, 40% טענו שהם פועלות באופן אקטיבי למיתוג מעסיק. מ-2005 כבר התפרסמו מספר ספרים ייעודיים בנושא.
כלים במיתוג מעסיק

מיתוג מעסיק עושה שימוש בכלים מעולם המיתוג והשיווק. ליבת הכלים כוללת את השירותים וחווית העובד המסופקים לעובדים כחלק מהיום-יום בארגון, מיתוג ושיווק החוויה הזו לעובדי הארגון ולמועמדים פוטנציאליים לעבודה, לרבות פרסום ושיווק בכלים שונים וכן כלים לליווי הליכי הגיוס.
בין היתר בולט השימוש כיום באתרי דירוג שונים כגון Glassdoor המספקים עדויות ודירוגים של עובדים לארגונים שונים, לגבי תהליך הגיוס, תנאי השכר והעבודה וחווית העבודה הכללית.
ראו גם

תקשורת פנים-ארגונית
מיתוג פנים ארגוני
| --- | --- |
בקרת זהויות :  NLI: 987012575315005171  LCCN: sh2021008294
מוד אוולין קאלן

| --- | --- |
אין תמונה חופשית
 לידה:  8 בנובמבר 1898 קווינסי, פלורידה, ארצות הברית 
 פטירה:  23 בינואר 1990 (בגיל 91) פיינוויל, קרוליינה הדרומית, ארצות הברית 
 מדינה:  ארצות הברית 
 השכלה:  אוניברסיטת טסקיגי  אוניברסיטה חקלאית ומכנית פלורידה 
 
מאודה אי קאלן (באנגלית: Maude Evellin Callen; ‏8 בנובמבר 1898 - 23 בינואר 1990) הייתה אחות-מיילדת במדינה התחתית (Lowcountry) שלאורך החוף בקרוליינה הדרומית שבארצות הברית במשך יותר מ-60 שנה. עבודתה קיבלה הכרה לאומית בארצות הברית, כאשר צולמה על ידי הצלם יוג'ין סמית' כחלק מעבודתו "אחות מיילדת", שפורסם במגזין לייף ב-3 בדצמבר 1951.
ראשית חייה והשכלתה

מוד אוולין קאלן נולדה בקווינסי, פלורידה, ארצות הברית בשנת 1898. היו לה 12 אחיות, והיא התייתמה מהוריה כבר בגיל 6. כתוצאה מכך היא נלקחה לבית דודה דר' ויליאם ג'יי גאן, שהיה פיזיקאי בטלהסי, פלורידה. קאלן למדה בבית הספר היסודי סיינט מיכאל, ולאחר מכן בבית הספר התיכון אול אנג'לס שהיו בתי ספר פרטיים דתיים. לאחר מכן למדה באוניברסיטת פלורידה לחקלאות ומכונות בטלהסי, שם הייתה חלק מאחוות אלפא גמא צ'י. היא סיימה את לימודיה בהצלחה בשנת 1922 ולאחר מכן סיימה קורס אח מוסמך באוניבסיטת טוסקג'י באלבמה. במקביל היא למדה בבית החולים של ג'ורג'יה בשנת 1921.
מוד השקיעה את חייה בעבודה בשכונות המעמד הסוציואקונומי הנמוך ביותר בדרום ארצות הברית. עד שנת 1923 היא פתחה קליניקה פרטית בתור אחות מיילדת במחוז ברקלי בדרום קרולינה, שהיה אחד המחוזות העניים ביותר במדינה באותה תקופה. במקביל היא קיבלה הכשרה בבית החולים של מדינת ג'ורג'יה בסוואנה. בנוסף לכל היא למדה איך לטפל במחלת השחפת בבית החולים הומר ג'י פיליפס בסנט לואיס שבמיזורי.
חייה האישיים

מוד אוולין התחתנה עם ויליאם דוור קאלן בשנת 1921. לאחר נישואיהם הם עברו לגור בפיינוויל שבקרוליינה הדרומית, שם התמנתה כאחות מיסיונרית.
עבודתה כאחות מיילדת

שנה לאחר סיימה את לימודיה בבית החולים ג'ורג'יה מוד עברה לגור בפינביל שבמחוז ברקלי, קרוליינה הדרומית והתמנתה כאחות מיסיונרית של הכניסה האנגליקנית. משרה זו הייתה אמורה להיות זמנית. למעשה, היא הייתה אחת מתוך 9 אחיות מיילדות בלבד בקרוליינה הדרומית.
קאלן הפעילה מרפאה ציבורית בביתה, שהייתה במרחק מיילים רבים מבית החולים הקרוב ביותר."מעריכים שהיא יילדה בין שש מאות לשמונה מאות תינוקות במהלך 62 שנות עבודתה". בנוסף לנתינת שירותי בריאות, קאלן לימדה נשים מהקהילה להיות מיילדות בעצמן.
היא סיפקה שרותי בריאות בבתי החולים "באזור של כ-400 מייל רבוע בין דרכים עקלקלות ומלאות בוץ", וסיפקה תחליף לרופא, דיאטן, פסיכולוג, משחרר בערבות ושימשה כחברה לאלפי מטופלים עניים, מרביתם חיו בעוני מחפיר - ורק שני אחוז מהם היו לבנים.
התנאים במחוז ברקלי היו קשים במיוחד:
"בקצה הגיהנום בביצות של פננוויל, הבתים היו עדיין מוארים באמצעות מנורות שמן, לא היה חשמל. חוסר בחשמל פירושו שאין טלפונים ואנשים עדיין נסוע לעיירות בכרכרות".
"האחות מאודה זוכרת שהיו רק שתי מכוניות במחוז ברקלי ואף כביש לא היה סלול. רבים מהמטופלים שלה הגיעו לביתה בכרכרות באמצע הלילה".
"לעיתים קרובות הייתה צריכה קאלן להחנות את מכוניתה וללכת ברגל דרך בוץ, יערות ואפיקי נחל כדי להגיע אל המטופלים".
בשנת 1936 קאלן הצטרפה למחלקת הבריאות של מחוז ברקלי באחות לבריאות הציבור. עבודתה כללה הסמכת מיילדות ברחבי קרוליינה הדרומית. היא לימדה נשים שחורות צעירות את דרכי ההתמודדות הראויות כהורים, התמודדות עם צירי לידה, ביצוע לידה וטיפול ברך הנולד. "תפקידיה כללו חיסון, בדיקה ושמירת רשומות על עיניהם ושיניהם של תינוקות".
בשנת 1943 מוד קאלן נשלחה לקורס שנמשך שישה חודשים ב"מרכז הרפואי מטרניטי" בטוסקג'י ושם הוסמכה כמעט כרופאה. לכן, קאלן הפכה לאחות-מיילדת השנייה בקרוליינה הדרומית.
ב-3 בדצמבר 1951 מגזין לייף פרסם כתבה עם תמונות שארכה שנים עשר עמודים על עבודה של קאלן שצולמה על ידי הצלם הידוע יוג'ין סמית'. סמית' בילה מספר שבועות לצידה של קאלן בקליניקה שבביתה ובנסיעותיה אל בתי המטופלים ברחבי הקהילה. סמית' צוטט שאמר על התמונות שצילם במהלך שהייתו לצידה של מוד "המרשימות ביותר מבין עבודותיו" והוסיף "קאלן הייתה האדם השלם ביותר שהכרתי".
עם פרסום הכתבה, קוראים רבים תרמו יותר מ-20,000$ על מנת לתמוך בעבודתה של קאלן בפננביל. כתוצאה מכך, הקליניקה של מוד קאלן נפתחה בשנת 1953. קאלן הפעילה את הקליניקה עד פרישתה מטיפול בבריאות הציבור ב-1971. הקליניקה של מוד אי. קאלן נפתחה מחדש כמרכז לקשישים, המעניק ארוחה חמה ומספק צרכים בסיסיים עד מותה של מוד ב-1990.
עבודתה עם אוכלוסיית הקשישים

אחרי פרישתה בשנת 1971 מוד אי קאלן עתרה לרשויות המחוז על מנת להקים בית תמחוי לאזרחים קשישים. המרכז נפתח ב-1980 מתוך הקליניקה שהייתה בביתה. קאלן ניהלה את המרכז בהתנדבות. בית התמחוי סעד ושלח ארוחות במשך חמישה ימים בשבוע וסיפק שירות הסעות לקשישים שהזדקקו להסעה. בשנת 1983 כחלק מחדשות ערוץ CBS, חלק בתוכנית שנקרא " על הדרך עם צ'ארלס קוראלט" ביצע תחקיר על קאלן ובו בין היתר נאמר: "בגיל 85, גברת מאודה מחלקת ארוחות בכל ימי השובע לכ-50 קשישים, רובם צעירים ממנה". נשיא ארצות הברית, רונלד רייגן הזמין את מוד לבית הלבן, אך זו סרבה: "אתה לא יכול פשוט להתקשר ולהזמין אותי להגיע למקום כלשהו. אני חייבת לעשות את עבודתי".
היא המשיכה בעבודת ההתנדבות בבית התמחוי עד מותה בפיינוויל בשנת 1990.
פרסים ואותות כבוד

1981 - קשישה יוצאת מן הכלל של קרוליינה הדרומית.
1981 - יקירת מסדר הפלמטו שהוענק על ידי המושל ריצ'רד דבליו ריילי (Richard W. Riley).
1983 - השתתפה בתוכנית "על הדרך" עם צ'ארלס קוראלט.
1983 - תואר דוקטור של כבוד על אנושיות מאוניברסיטת קלמסון, כדי לכבד את "שירות אזרחי פיננביל אשר היא יילדה, סעדה, נחמה, לפעמים הלבישה, האכילה ואף לימדה לקרוא".
1984 - פרס אלקסיס דה טוקוויל
1984 - פרס המוסד האמריקאי לבריאות הציבור, מוענק על ידי קרן ג'פרסון
1989 - תואר כבוד מהאוניברסיטה לרפואה של קרוליינה הדרומית (MUSC). הקולג' ללימודי סיעוד הקים קרן על שם מאודה אי. קאלן לסטודנטים לסיעוד.
1998 - מרכז קאלן-ליסי לילדים נקרא על שם מאודה אי קאלן. המרכז מהווה בית מחסה וחירום לילדים במחוז ברקלי, קרוליינה הדרומית.
קאלן קיבלה תואר "אזרח של כבוד" של לשכת המסחר במחוז ברקלי.
ציטוטים

"תנו לי לחיות בביתי, לצד הכביש ולהיות חברה של בן אדם".
לקריאה נוספת

Bryner, Jeanne (2004). Tenderly Lift Me: Nurses Honored, Celebrated, and Remembered (Literature & Medicine). Ohio, USA: The Kent State University Press. ISBN 978-0873388023.
Squiers, Carol (2006). The Body at Risk: Photography of Disorder, Illness, and Healing. California, USA: University of California Press. ISBN 978-0520247338.
Ettinger, Laura Elizabeth (2006). NURSE-MIDWIFERY: THE BIRTH OF A NEW AMERICAN PROFESSION (WOMEN GENDER AND HEALTH). Ohio, USA: Ohio State University Press. ISBN 978-0814251508.
Varney, Thompson, Helen, Joyce Beebe (2015). A History of Midwifery in the United States: The Midwife Said Fear Not. New York, USA: Springer Publishing Company; 1 edition. ISBN 978-0826125378.
Clemson, University (1983). Clemson Commencement Program, December 1983. South Carolina, USA: Clemson University.
הערות שוליים

1 2 3  Writing Women’s History: A Tribute to Anne Firor Scott, University Press of Mississippi, 2013, ISBN 978-1617038280
1 2 3 4 5 6 7  Darlene Clark Hine, Black women in America, 2, Oxford, New-York: Oxford University Press, 2005, ISBN 978-0195156775
1 2 3 4 5 6 7 8 9 10 11 12 13 14 15  Jeanne Bryner, Tenderly Lift Me: Nurses Honored, Celebrated, and Remembered, The Kent State University Press, 2004, ISBN 978-0873388023
↑  Lisa Ennis, Callen, Maude Daniel, South Carolina Encyclopedia (באנגלית)
1 2 3 4 5 6  Warner M.Montgomery, Pineville, a historic refuge, ‏18.04.2008 (באנגלית)
1 2 3 4  Ben Cosgrove, W. Eugene Smith's Landmark Photo Essay, 'Nurse Midwife', TIME, ‏21.07.2013 (באנגלית)
1 2  Maude Callen, South Carolina ETV, ‏2016-01-11 (באנגלית) (ארכיון)
↑  Ocala Star-Banner - Google News Archive Search, news.google.com
↑  Maude Callen was a hero nurse-midwife, Reno Gazette Journal (באנגלית)
↑  Callen, Maude Daniel, South Carolina Encyclopedia (באנגלית)
↑  Jefferson Awards Foundation Past Winners, Jefferson Awards Foundation (באנגלית) (ארכיון)
↑  MAUDE EVELYN CALLEN (1898‐1990) (באנגלית)(הקישור אינו פעיל)
↑  Carolina Youth Center, Carolina Youth Center (באנגלית)(הקישור אינו פעיל)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוד אוולין קאלן".
מוזיאוני הוותיקן

| --- | --- |


 מידע כללי
 סוג:  מוזיאון אומנות
 כתובת:  Viale Vaticano 6, I-00192 Roma 
 מיקום:  קריית הוותיקן 
 מדינה:  קריית הוותיקן 
 מייסדים:  יוליוס השני 
 מבקרים בשנה:  1,612,530 (נכון ל־2021)
 הקמה ובנייה
 תקופת הבנייה:  ?–1506
 תאריך פתיחה רשמי:  1771 
 קואורדינטות:  41°54′23″N 12°27′16″E﻿ / ﻿41.906388888889°N 12.454444444444°E﻿ / 41.906388888889; 12.454444444444
 www.museivaticani.va
  (למפת קריית הוותיקן מוגדלת) ארמון האפיפיור כיכר פטרוס הקדוש  בזיליקת פטרוס הקדוש  ספריית הוותיקן רומאמוזיאון הוותיקן(למפת קריית הוותיקן רגילה) ארמון האפיפיור כיכר פטרוס הקדוש  בזיליקת פטרוס הקדוש  ספריית הוותיקן רומאמוזיאון הוותיקן
 
"ישו מעניק את מפתחות השמים לפטרוס" מאת פייטרו פרוג'ינו, בקפלה הסיסטינית.
הקפלה הסיסטינית.
"אסכולת אתונה" מאת רפאל". אחד מן הפרסקאות הידועים ב"חדרי רפאל".
תצוגה מעבודות רפאל בגלריית הציורים.
"אפולו בלוודרה" המוצג במוזיאון פיו קלמנטינו
גלריית המפות
מוזיאוני הוותיקן (באיטלקית: Musei Vaticani) הם מתחם של מספר מוזיאוני אמנות וארכאולוגיה בוותיקן, המציגים את אוספי הכנסייה הקתולית. המוזיאון הוקם במאה ה-16 על ידי האפיפיור יוליוס השני. במוזיאון נמצאים גם הקפלה הסיסטינית וחדרי רפאל.